Polisie soek inligting | Netwerk24
Polisie soek inligting
Deur Elmarine Anthony 05 November 2018 06:01
Cloetesville-polisie is op soek na inligting rakende 'n voorval waar Brandon February (20) 12 Oktober doodgeskiet is.
February se liggaam is voor 'n huis in Vredeluststraat met skietwonde gevind. Hy het in Januarie vanjaar 'n aanslag op sy lewe oorleef toe hy verskeie kere geskiet is en het die week voor sy dood glo dreigemente ontvang nadat hy 'n geveg opgebreek het waar iemand gesteek is.
Sy neef, Elworthy Kerwel (22), is byna 'n jaar gelede op 'n soortgelyke wyse doodgeskiet.
Niemand is nog in verband met February se dood in hegtenis geneem nie.
Enigiemand met inligting word versoek om die ondersoekbeampte, sers. O.H. Landsberg, te bel by 082 522 0616.